Diari Oficial de la Generalitat Valenciana


Sumari del DOGV 2074, del 23-07-1993 (1993/828743)

RESOLUCIÓ de 16 de juliol de 1993, del Rectorat de la Universitat de València, per la qual convoca proves selectives per a l'ingrés de personal laboral fix en llocs vacants de la plantilla d'aquesta universitat.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2074

Data del DOGV
:   23-07-1993

Secció del DOGV
:   AUTORITATS I PERSONAL

Número del document
:   1993/828743


Data del document
:   16-07-1993

Organisme emissor
:   Universitat de València

Tipus de document
:   Resolució

Resolució de 16 de juliol de 1993, del Rectorat de la Universitat de València, per la qual convoca proves selectives per a ingrés de personal laboral fix en llocs vacants de la plantilla d'aquesta universitat.  
Aquest rectorat, fent ús de les competències que li atribueix l'article 18, en relació amb l'article 3.e de la Llei de Reforma Universitària, i segons el que estableixen els Estatuts de la Universitat de València i el Conveni Col·lectiu per al Personal Laboral de les Universitats Públiques de la Comunitat Valenciana, convoca proves selectives per a l?ingrés de personal laboral fix en els llocs de treball que s'especifiquen a l'annex I d'aquesta convocatòria, d'acord amb les següents  
Bases de la convocatòria  
1. Normes generals  
1.1 Es convoquen proves selectives per a cobrir, amb personal laboral de nou ingrés, els llocs vacants amb la categoria professional, funcions i localitat de destinació que figuren a l'annex I.  
1.2 Les característiques dels lloes convocats i les condicions de treball són les què regulen el Conveni Col·lectiu per al Personal Laboral de les Universitats Públiques de la Comunitat Valenciana vigent (DOGV núm. 1.257, de 5 de març de 1990) i les normes que es puguen adoptar en un futur.  
1.3 L'exercici dels llocs queda sotmés a la Llei 53/1984, de 26 de desembre, en matèria d'incompatibilitats.  
1.4 D'aquestes vacants es reservarà una per a ser coberta entre persones amb una discapacitat de grau igual o superior al 33%, sempre que superen les proves selectives, per tal de complir la disposició addicional 2ª del Decret Legislatiu de 20 de març de 1991, del Consell de la Generalitat Valenciana, pel qual aprova el text refós de la Llei de la Funció Pública Valenciana.  
2. Procediment de selecció  
2.1 El procediment de selecció del personal aspirant es realitzarà pel sistema de concurs- oposició lliure, que constarà dels exercicis que tot seguit s'indiquen.  
2.2 Fase d'oposició  
Consta dels exercicis que més avall s'especifiquen, que són obligatoris i eliminatoris.  
Primer exercici. Consta de dues parts, que es realitzaran en una única sessió:,  
a) Primera part. Un test d'aptituds personals en relació amb les funcions própies dels llocs vacants que es convoquen.  
b) Segona part. Una prova de coneixements relacionats amb el programa que figura com a annex III.  
Una part o totes dues poden ser establertes de forma que l'aspirant haja de triar entre respostes alternatives, i en aquest cas només una de les establertes per a cada pregunta serà la correcta.  
Aquest exercici té caràcter eliminatori.  
Segon exercici. Consisteix en la realització de dos supòsits pràctics relacionats amb el perfil de la plaga, i pot incloure, si escau, la lectura pública dels exercicis.  
Aquest exercici té caràcter eliminatori.  
2.3 Fase de concurs.  
Aquesta fase tan sols serà efectiva per a aquells aspirants que hagen superat la fase d'oposició, i se sumarà a la puntuació obtinguda en aquestes proves.  
La fase de concurs consta de dos apartats:  
2.3.1 Valoració del currículum.  
Valoració pel tribunal, d'acord amb el barem que figura a l'annex IV, del currículum acreditat, que han de presentar els aspirants inclosos a la llista d'aprovats, en el termini màxim de deu dies a comptar des de la seua publicació, al Servei de Personal d'Administració i Serveis d'aquesta universitat (carrer de Roger de Llúria, núm. 6-3r).  
Els aspirants han de presentar la documentació següent:  
a) Currículum professional.  
b) Una fotocòpia compulsada de la titulació acadèmica superior a l?exigida en la convocatòria, si és el cas.  
c) Una acreditació documental de l'experiència, formació, coneixements i altres mèrits relacionats amb el lloc de treball i que siguen al·legats com a mèrit al currículum. Els mèrits que consten en la universitat podran ser incorporats d'ofici per aquesta, a petició expressa de la persona interessada.  
2.3.2 Entrevista personal.  
Realització d'una entrevista personal a cada aspirant davant el tribunal. Es de caràcter obligatori i té per finalitat valorar les aptituds professionals dels candidats segons les funcions que caldrà dur a terme, i les actituds en relació amb els llocs de treball objecte d'aquesta convocatòria.  
3. Qualificació dels exercicis  
3.1 Fase d'oposició. Cada exercici (de caràcter obligatori i eliminatori) d'aquesta fase té una valoració de 0 a 10 punts. Per a aprovar cal obtenir un mínim de 5 punts en cada un dels exercicis.  
La puntuació. total de la fase d'oposició s'obté amb la suma les puntuacions obtingudes per les persones aprovades en cada un dels dos exercicis.  
3.2 Fase de concurs. Cada una de les parts - ambdues de caràcter obligatori- serà valorada com segueix:  
3.2.1 Per a valorar el currículum només es tindran en compte els mèrits acreditats documentalment, fins a un màxim de 8 punts, d'acord amb el barem que figura a l'annex IV.  
3.2.2 La valoració de l'entrevista s'efectuarà per deliberació conjunta dels membres del tribunal, fins a un màxim de 2 punts.  
4. Desenvolupament dels exercicis  
4.1 Les persones aspirants seran convocades per a cada exercici en crida única, i en serà exclòs qui no comparega.  
4.2 L'ordre d'actuació, en els exercicis que siga necessari, s'iniciarà segons com determine el tribunal i serà anunciat amb prou antelació.  
4.3 Començades les proves, el tribunal farà públic l'anunci de la realització dels restants exercicis, al local en què s'haja realitzat l'anterior prova, amb quaranta-vuit hores d'antelació.  
4.4 Les proves selectives es realitzaran a les dependències de la universitat (València i/o Burjassot).  
5. Elaboració de la llista d'aprovats  
5.1 Finalitzat cada exercici, el tribunal farà pública, als llocs en què va tenir lloc l?examen i a la Gerència de la universitat, la llista de les persones que hagen superat l?exercici.  
5.2 Acabats tots els exercicis, el tribunal farà pública la llista d'aprovats. Aquesta llista la configurarà la relació dels aspirants que hagen superat tant la fase d'oposició com la de concurs, i la puntuació que hi figurarà serà la suma de les obtingudes en ambdues fases. L'ordre dels aspirants es basarà en aquesta puntuació, de major a menor, i la relació quedarà interrompuda quan el nombre de persones incloses coincidesca amb el nombre de vacants ofertes. Solament els aspirants que figuren en aquesta llista podran ser declarats aprovats.  
5.3 En cas d'empat entre dos o més aspirants, l'ordre s'establirà segons la major puntuació obtinguda en el primer exercici de la fase d'oposició; si l'empat persisteix, segons la major puntuació obtinguda en el segon exercici d'aquesta fase, i si així i tot continua l'empat, aquest es resoldrà mitjançant un sorteig públic entre els aspirants empatats.  
5.4 A més de la llista d'aprovats elaborada d'acord amb els criteris establerts al punt 5.2, el tribunal podrà fer pública una llista - ordenada de major a menor puntuació- que contindrà la resta de les persones que, havent aprovat tots els exercicis, no han obtingut plaça, a fi que, si alguna de les persones inicialment seleccionades no formalitza el contracte corresponent, es puga incloure en la primera llista la persona que la segueix d'aquesta segona llista, pel seu ordre de puntuació.  
6. Requisits del personal aspirant  
6.1 Per a ser admès en la realització d'aquestes proves selectives, el personal aspirant ha de posseir els requisits següents, degudament acreditats i perfeccionats dins el termini de presentació de sol·licituds:  
a) Tenir la nacionalitat espanyola.  
b) Haver complert 18 anys i no excedir l'edat establerta, si és el cas.  
c) Estar en possessió del Certificat d'Escolaritat o equivalent.  
d) No patir cap malaltia o defecte físic que impedesca l'exercici de les funcions corresponents.  
e) No trobar-se inhabilitat penalment per a l'exercici de funcions públiques.  
f) No haver estat separat, mitjançant expedient disciplinari, de qualsevol administració o col·locació pública.  
7. Sol·licituds  
7.1 Qui desitge prendre part en aquestes proves selectives haurà de fer-ho constar així en la sol·licitud segons el model que serà facilitat gratuïtament a la Gerència de la Universitat de València (carrer de Roger de Llúria, 6).  
7.2 Les sol·licituds cal adreçar-les al Rectorat de la Universitat de València. El termini de presentació de sol·licituds és de deu dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana, i. cal presentar-les a les oficines d'Ibercaja que figuren a l'annex V d'aquesta convocatòria, o en qualsevol de les formes establertes a l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
7.3 Juntament amb la sol·licitud cal presentar obligatòriament una fotocòpia del DNI.  
7.4 Els drets d'examen seran de 615 pessetes, que cal ingressar al compte corrent núm. 66.791256.62 d'Ibercaja, codi entitat 2085/935-4, del carrer de Roger de Llúria, 6. El justificant de pagament dels drets d'examen serà la impressió del segell d'aquesta entitat bancària en la sol·licitud. L'omissió d'aquest requisit suposarà l'exclusió dels aspirants que hi incórreguen.  
8. Admissió de persones aspirants  
8.1 Acabat el termini de presentació de sol·licituds, l?òrgan convocant dictarà resolució, que es farà pública en el Diari Oficial de la Generalitat Valenciana, i que contindrà la relació de persones admeses i excloses. Les persones aspirants excloses disposaran d'un termini de deu dies naturals comptats a partir de la publicació de la resolució per poder esmenar el defecte que va motivar l?exclusió.  
8.2 Transcorregut el termini anterior, i esmenats, si n'hi havia, els defectes, es dictarà resolució amb la llista definitiva de persones admeses, la qual es farà pública en el Diari Oficial de la Generalitat Valenciana, i s'establiran també amb almenys quinze dies naturals d'antelació la data, el lloc i l?hora de començament del primer exercici. Els exercicis restants seran convocats de conformitat amb el que estableix el punt 4.3.  
9. Tribunal qualificador  
9.1 El tribunal qualificador d'aquestes proves té la composició que figura a l'annex II d'aquesta resolució. Els noms de les persones que l?integren es faran públics en la resolució per la qual es publique la llista definitiva d'admesos i exclosos.  
9.2 El tribunal es regirà pel que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
9.3 El tribunal podrà, sempre sota la seua direcció i control directe, utilitzar assessors especialistes i ajudants, a fi d'accelerar les proves selectives.  
9.4 Els membres del tribunal, i els assessors especialistes i ajudants - si n'hi ha -, estan subjectes als motius i causes generals d'abstenció i recusació dels articles 28 i 29 de la Llei 30/1992.  
9.5 Durant el desenvolupament d'aquestes proves selectives el tribunal resoldrà tots els dubtes que puguen sorgir en l'aplicació d'aquestes normes.  
9.6 A l'efecte de comunicacions i altres incidències, el tribunal tindrà la seu a la Gerència de la Universitat de València (carrer de Roger de Llúria, núm. 6).  
9.7 El tribunal que actue en aquestes proves percebrà les assistències establertes a la Llei 7/1,989, de Taxes de la Generalitat Valenciana.  
10. Presentació dels documents dels aspirants aprovats  
10. 1 En el termini de 20 dies naturals des que es faça pública en el Diari Oficial de la Generalitat Valenciana la llista de les persones aprovades, i abans de formalitzar els contractes, les persones seleccionades hauran d'aportar els documents següents:  
a) Fotocòpia compulsada del títol acadèmic exigit en aquesta convocatòria.  
b) Certificat de naixement expedit pel registre civil corresponent.  
c) Declaració jurada o promesa de no haver estat separat mitjançant expedient disciplinari de qualsevol administració o col·locació pública.  
d) Certificat mèdic acreditatiu de no patir cap malaltia o defecte físic que impedesca l'exercici de les funcions corresponents. A aquest efecte, els reconeixements els faran els serveis mèdics concertats per la Universitat de València.  
No caldrà aportar la documentació que ja haja estat presentada en la fase de concurs.  
10.2 Qui dins del termini indicat, excepte els casos de forja major, no presente la documentació esmentada o que d'aquesta es puga deduir que no compleix algun dels requisits establerts a la convocatòria, no podrà ser contractat, i totes les actuacions quedaran anul·lades, sense perjudici de la responsabilitat en què puga haver incorregut per falsedat de la seua sol·licitud. En aquest cas, el tribunal podrà proposar la inclusió en la llista d'aprovats del mateix nombre de persones que hagen resultat excloses, de conformitat amb el punt 5.4 d'aquesta convocatòria.  
11. Formalització dels contractes  
11.1 Abans de formalitzar els contractes, s'oferiran a les persones aspirants aprovades el nombre total de llocs de treball oferts, segons l?ordre de puntuació que hagen obtingut en aquestes proves de selecció.  
11.2 L'òrgan competent formalitzarà el contracte de caràcter indefinit, supeditat a superar satisfactòriament el període de prova establert en el conveni col·lectiu vigent. Fins a aquest moment, la persona aspirant no tindrà dret a cap percepció econòmica.  
11.3 El personal que supere satisfactòriament el període de prova establert al conveni col·lectiu aplicable, adquirirà la condició de personal laboral fix.  
12 Norma final  
Aquesta convocatòria i tots els actes administratius que se'n deriven i de l'actuació del tribunal podran ser impugnats en els casos i en la forma establerts en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, l'administració podrà, si és el cas, procedir a la revisió de les resolucions del tribunal, d'acord amb el que estableix l'esmentada Llei 30/1992, de 26 de novembre.  
València, 16 juliol de 1993.- El Gerent (PD).  
ANNEX I  
Nombre de llocs convocats: 22.  
Denominació del lloc: Mosso de Servei.  
Grup: E.  
Complement de destinació: 9.  
Complement específic: A.  
Formació específica: coneixement del valencià a nivell oral o compromís d'adquirir aquest coneixement en el termini d'un any des de la presa de possessió del lloc, o en el temps que permeta la programació del Servei de Normalització Lingüística.  
ANNEX II  
Tribunal  
El Gerent o persona que delegue.  
Dos representants de la universitat designats pel Rector.  
Dos representants del comitè d'empresa, un per cadascuna de les centrals sindicals més representatives.  
La Cap del Servei de Personal d'Administració i Serveis, que actuarà com a secretària, amb ven però sense vot.  
ANNEX III  
Programa  
1. Constitució Espanyola de 1978.  
2. Estatut d'Autonomia de la Comunitat Valenciana.  
3. Llei de Reforma Universitària.  
4. Estatut dels Treballadors.  
5. Estatut de la Universitat de València.  
6. Conveni Col·lectiu del PAS Laboral de les Universitats de la Comunitat Valenciana.  
ANNEX IV  
Barem del currículum previst en la fase de concurs  
1. Experiència professional acreditada (directament relacionada amb el perfil de la plaça): fins a un màxim de 6 punts.  
2. Coneixements de valencià. Fins a un màxim d?1 punt, d'acord amb el detall següent:  
Nivell oral: 0,75.  
Nivell elemental, mitjà o superior: 1.  
3. Titulació acadèmica: superior a l?exigida per concórrer a aquestes places, 0,5 punts.,  
4. Altres mèrits: fins a un màxim de 0,5 punts.  
ANNEX V  
Oficines d'Ibercaja   
Ibercaja, OP, Roger de Llúria, núm. 6.   
Ibercaja, urb. 1, gran via de Ramón y Cajal, 31.   
Ibercaja, urb. 2, Baró de Càrcer, 17.   
Ibercaja, urb. 3, av. del Port, 71.   
Ibercaja, urb. 4, Virgen de la Cabeza, 69.   
Ibercaja, urb. 5, Poeta Al Russafí, 2.   
Ibercaja, urb. Mislata, Santa Teresa, 29.   
Ibercaja, urb. Port de Sagunt, av. del 9 d'Octubre, 59.